CĒSU NOVADA PAŠVALDĪBAS IEPIRKUMA KOMISIJAS
04.02.2025. ATBILDES UZ IEINTERESĒTO PIEGĀDĀTĀJU UZDOTAJIEM JAUTĀJUMIEM
par atklātu konkursu “Inženierkonsultanta un būvuzraudzības pakalpojumu saņemšana objektam “Nacionālā dokumentārā mantojuma un Nacionālā muzeju krājuma saglabāšanas infrastruktūras izveide Cēsīs”,  iepirkuma identifikācijas Nr. CNP/2024/74/ERAF

Jautājums: 
Lūdzam Iepirkumu komisiju apstiprināt, ka  Nolikuma punktā 9.2.8. prasītās Pretendenta kvalifikācijas apliecināšanai Pretendents var balstīties uz apakšuzņēmēja pieredzi, neveidojot Piegādātāju apvienību, lai izpildītu Nolikumā izvirzīto prasību.

Atbilde: 
Pasūtītājs apstiprina, ka Pretendents saskaņā ar Konkursa nolikuma 9.2.8.  punktā norādīto, kvalifikācijas apliecināšanai var balstīties uz apakšuzņēmēja pieredzi, neveidojot Piegādātāju apvienību, lai izpildītu Nolikumā izvirzīto prasību.  
Pretendentam jāņem vērā, ka “iespēja balstīties uz citu personu pieredzi ir nesaraujami saistīta ar nosacījumu, ka subjekts, kurš faktiski guvis prasīto pieredzi, līguma izpildē veiks tās darbības, kuru dēļ attiecīgā pieredze prasīta”[footnoteRef:1] . Pretendentam ir jāiesniedz pārliecinoši pierādījumi, ka persona uz kuru tā balstās, faktiski piedalīsies konkrēto pakalpojumu sniegšanā. [1:  Latvijas Republikas Senāta Administratīvo lietu departamenta 2021.gada 30.aprīļa lēmums Lieta Nr. A420136121, SKA-983/2021, 10 punkts (
https://www.at.gov.lv/downloadlawfile/7325 ).
] 




Jautājums:
Ņemot vērā atklātā konkursa Nr. CNP/2024/74/ERAF nolikuma jaunos grozījumus, vēlamies precizēt par 9.2.13. punktu: Vai tiešām nav nepieciešams būvuzraugs, kurš ir sertificēts ēku būvdarbu vadīšanā un būvuzraudzībā?

Atbilde: No Konkursa nolikuma 9.2.13. punkta tika izņemta prasība par būvuzraugu, jo kvalifikācijas prasība par būvuzraugu ir norādīta  Konkursa nolikuma 9.2.10. punktā.

